Tarrayt-nteɣ tebna ɣef tesleḍt taseklant imi d ayen icudden ɣer usefru d tmedyazt, akken daɣen neḍfer tasleḍt talsaslent imi d ayen yeqqnen ɣer uxeddim n tmeṭṭut, deg ayen yeɛnan tigemmi, d wayen icudden ɣer uxxam aqdim n tmetti taqbaylit. i wakken ad d-nesbeggen tamuɣlin Yidir ɣer tmeṭṭut taqbaylit d umḍiq i tesɛa neɣ i as-tefka tmetti. Deg tezrawt-agi tarrayt-nteɣ ad ttbbed ɣef tɣuri talqayant n yisefra i d-yettawin ɣef usentel-agi, d asekfel n yiferdisen anda i d-yettban usentel n tmeṭṭut deg yiḍrisen i yecna Yidir.